**Børne- og ungebyrådet 2018/19**

**Referat af 6. møde, torsdag d. 25. april 2019  
Kl. 13-16 i Byrådssalen**

Børne- og ungebyrådssekretær: Stine Alkert  
Referent: Kristine Mørk Brandsborg  
Børne- og ungebyrådsviceborgmester Oliver indsuppleres i stedet for Karim.

Alle suppleanter indsuppleres.

1. **13.00-13.30 Velkommen**
   1. **Arrangementer siden sidst**
      1. **Valgmøde om SFO og KLUB**

Amanda om valgmødet arrangeret af Skole- og forældreorganisationen. Folketings- og lokalpolitikere til stedet. Det blev diskuteret, hvordan man får flere unge til at gå i klub.

* + 1. **Morgenmøde om ”et røgfrit Aarhus”**

Amanda om morgenmødet - rigtig spændende oplæg, men der manglede en smule dialog og de unges perspektiv.

* + 1. **Jacob om ”Danmarks Læringsfestival”**

Oplæg i København d. 13. marts - ros til Aarhus Kommune for at have arbejdet med ordblindeforslaget og udviklet indsatser inden for dette område.

* + 1. **Facebook-kampagne: ”Mød et medlem af Børne- og ungebyrådet”**

Stine om kampagnen: billeder og mini-interviews i opslag på facebook om de siddende medlemmer af BUB. Kunne man tænke sig at deltage i denne kampagne, skal man kontakte Stine.

* + 1. **Oplæg ved Ega Sognegård v/ Maja og Alberthe**  
       Maja om oplægget - BUB har været ude på sognegården for at fortælle om arbejdet, der foretages i BUB.
    2. **”Kalas” i Aarhus Festuge**  
       Alice - møde med fokus på at gøre Aarhus Festuge mere attraktivt til unge. Har man lyst til at deltage i arbejdet med det, kan man kontakte Alice.
    3. **Forslag om PR v. Jacob**

Med bedre promovering kan vi sikre flere unge, der er interesserede i at deltage i BUB, og flere voksne, der kender til BUB og støtter BUB både politisk og på andre måder.  
Forslag om at nedsætte en arbejdsgruppe med det formål at renskrive og udvikle de nuværende retningslinjer for PR.

Maja: synes, at det lyder som en god idé. Der har tidligere været en, men ikke i år.

Jens: synes også, at det er en god idé - særligt at man kommer ud til skolerne, så de kan lære BUB og medlemmerne af BUB at kende.

Bertram: enig. Det er vigtigt, at medlemmerne af BUB ses som repræsentanter for skoleelever i hele kommunen og som nogen, man kan tale med.

Amanda: denne PR-gruppe kunne også stå for at arrangere (eller igangsætte) arrangementer på vegne af BUB, eksempelvis debatter.

Følgende medlemmer kunne tænke sig at sidde i arbejdsgruppen: Maja, Andrea, Alberthe, Jens, Mikkel, Andreas, Thorkild, Jacob, Amanda, Oliver og Bertram.

* 1. **Invitationer til arrangementer**
     1. **Fodboldturnering**

Invitationen til turneringen står fast, og den kommer til at ligge i sommeren 2020. Til oktober kommer Emil på besøg og holder oplæg om turneringen.

* + 1. **Rejsegilde ved Generationernes Hus d. 30. april**

Bygning med det formål at rumme noget for alle generationer af Aarhus Kommunes borgere. Rejsegildet stater kl. 13.

Mikkel, Kristoffer, Brage, Oliver, Amanda og Dima kunne godt tænke sig at deltage.

* 1. **Byrådets behandling af Børne- og ungebyrådets forslag**

Stor ros fra byrådet. Forslaget om den samlede borgerserviceplatform er bragt i udvalg.

Amanda om det møde, de har været til i relation til dette forslag: folk på borgerserviceafdelinger rundt om i landet kommer ud og holder oplæg om eksempelvis brug af nem-ID. Kan tilpasses en normal skolelektion.

* 1. **Stine om afsluttende møde d. 20. maj**

Der er penge nok til at holde et arrangement efter byrådsmødet. Det er der stemning for blandt BUB-medlemmerne.

Forslag: tage ud og spise sammen.

1. **13.30-13.40 Præsentation af ”Børn og unges grundlovsdag 2019” v. Sara Springborg, sekretariatsleder ved Århus Ungdoms Fællesråd**

Foregår tirsdag d. 4. juni. Fokus på børn og unges rettigheder. Kl. 14-18 for BUB-medlemmernes aldersgruppe. Foregår tre steder: Skansen på Frederiksberg, Midtbyklubben på Nørre Allé og på Gudrunsvej 82.

Diverse områder skal komme med forslag til arrangementer på det sted, der hører til deres område. Syd har Skansen, Nord har Midtbyklubben og Vest & Gellerup-Toveshøj har Gudrunsvej.

1. **13.40-14.10 Gruppe- og fælles drøftelse af Børne- og ungebyrådets inddragelse i ”Børn og unges grundlovsdag 2019”**

Forslagene fra områderne:

Syd: tip en 13’er om børnerettigheder. Memes om politik. En komiker. Gæt og grimasser om politiker. Rundbold. Fordbold. En bod hvor man skyder på en målskive og sender en person ned i noget vand. Lykkehjul med spørgsmål i forskellige kategorier; f.eks. politik, BUB og Grundloven.

Koordinator: Oliver (backup er Fine).

Vest og GT: gæt og grimasser med kort, der relaterer sig til børn og unges rettigheder. Beer pong med sodavand - under hver kop er der e

Stafet med vendespil

Skyde bold ind i plade med huller - jo højere point, jo sværere spørgsmål og jo federe præmie.

Koordinator: Alice.

Nord: stafet. Præmier er vigtige. Spørgsmålsdart - man skal ramme et spørgsmål om enten BUB eller Grundloven, forsøge at svare rigtigt, og så får man en præmie. En form for stafet, hvor den, der kommer først, får et spørgsmål og mulighed for at vinde. Tivoliboder med f.eks. dåsekast.

Koordinator: Alberthe.

**14.00-14.25 Pause**

1. **14.25-14.55 Debat om forslaget ”Bedre seksualundervisning i Aarhus” i grupper**
2. **14.55-15.15 Debat om forslaget ”Bedre seksualundervisning i Aarhus” i byrådssalen**

Kommentarer til del 1:

- Dækkes muligvis af del 2.

- En portal er muligvis ikke nødvendig, eftersom en hurtig google-søgning kan skaffe svaret.

- Uenighed om dette. En portal kan gøre det let for lærerne at få et hurtigt overblik over materiale til undervisning.

- Forslag om at fjerne fra ”da vi ikke kan rykke…” til ”forbedringer på seksualundervisningen”, da det lyder en smule negativt.

- Forslag om at tilføje ”Vi ser det som kommunens opgave, at denne portal bliver udbredt og kendt på kommunens folkeskoler.”

- Portalen skal ikke bare være til lærere, men også for unge.

- Rettelse af komma i afsnit to, første sætning: der skal ikke være komma mellem ”seksualundervisning” og ”ikke”.

- Der findes allerede mange sider, som lærere kan bruge til at søge information til deres seksualundervisning (Sex og Samfund, Sexekspressen, Cyberhus, Sexlinjen og lignende).

- Fokus på lærerne, eftersom det er 82 % af dem, der har sagt, at de ikke føler sig klædt på til at give god seksualundervisning.

- Forslag om, at man kunne målrette portalen både lærere og unge, for eksempelvis ved at lave en brevkasse, som man kan skrive spørgsmål til anonymt.

Afstemning om, hvorvidt det er fint, at portalen er rettet mod lærerne:

13 for og derved vedtaget

Afstemning om at slette fra ”Da vi ikke kan rykke…” i andet afsnit og til slutningen af afsnittet:  
15 for og derved vedtaget

Afstemning om følgende tilføjelse: ”Vi ser det som kommunens opgave, at denne portal bliver udbredt og kendt på kommunens folkeskoler.”

Enstemmigt vedtaget.

Afstemning om første del med de noterede ændringer:

14 for og dermed vedtaget.

Kommentarer til del 2:

- Rart for eleverne, at der kommer nogen udefra, som de ikke har en relation til.

- Et alternativ til eksterne undervisere kunne være at inddrage lærere fra indskolingen, som eleverne ikke selv har en relation til og derfor er mere trygge ved at stille spørgsmålet.

- Dette er dog kun for de skoler, som ikke vil anvende eksterne undervisere fra eksempelvis Sexekspressen, hvilket er det, BUB i første omgang anbefaler, at man benytter sig af.

- Der er muligvis brug for mere reklame for

- Forslag om ændring fra ”mange synes, at det er pinligt, og det giver problemer” til ”mange synes, at det er pinligt at snakke om sex og lignende, og at det giver problemer”.

Afstemning om første del med den noterede ændring:

18 for og dermed vedtaget.

Kommentar til del 3:

- Forslag om at tilføje ”digitalisering” i første sætning af første afsnit efter ”samtykke”.

Afstemning om første del med den noterede ændring:

17 for og dermed vedtaget.

Afstemning om det samlede forslag:

Enstemmigt vedtaget

1. **15.15-15.30 Evaluering af Dialogmøde**

- Det gav ikke så meget mening, at al maden stod på ét stort bord i stedet for ude på de små borde, man sad ved.

- Der lå ikke nok forslag i printet version ude på bordet.

- En del politikere mødte ikke op. Bliver der få for ved et bord, giver det mere mening at splitte den gruppe op og fordele dem ud på andre borde.

- Nord kunne godt have tænkt sig, at dialogmødet havde været mere end blot en time. Halvanden time virker passende. Alternativt kan man lave et indledende møde for BUB-medlemmer, hvor vi diskuterer/gennemser forslagene og forbereder os til dialogmødet.

- God blanding af politikere ved bordene er at foretrække.

- Er man med to år i træk fra BUB, er det bedst, hvis man får lov at snakke med nogle nye politikere ved dialogmøde nummer to, man deltager i.

1. **15.30 Oprydning og afslutning**